**Verohallinnon tiedoista puuttuvien ns. vanhojen rakennusten rakennustunnusten ilmoittaminen VRK:lle**

Aiemmasta tiedotteestamme (Kuntaliiton tiedote Dnro A1/3600/2018) poiketen kunta voi ilmoittaa **VRK:lle** Verohallinnon toimittamista kiinteistöverotiedoista puuttuvien rakennusten sekä kiinteistöverotiedoissa olennaisesti virheellisin tiedoin olevien vanhojen rakennusten **rakennustunnuksia jo 15.11.2019 alkaen.** Tiedot pyydetään ilmoittamaan VRK:lle sähköpostitse liitteenä olevaa lomakepohjaa käyttäen (LIITE).

Ennen edellä mainitun lomakkeen lähettämistä VRK:lle, kunnan tulee tarkistaa, että rakennuksen tiedot ovat oikein myös Väestötietojärjestelmässä (VTJ) ja tarvittaessa korjata vanhan rakennuksen tiedot myös VTJ:ään. **Jos kunta ei korjaa tietoja VTJ:ään, eivät rakennuksen ominaisuustiedot poimiudu ja välity Verohallinnolle.**

Kunnan tulee ilmoittaa pysyvät rakennustunnukset VRK:lle 17.1.2020 mennessä, jotta selvät tapaukset ehditään käsitellä ja lisätä maaliskuussa muodostettaville kiinteistöverotuspäätöksille.

*Väestötietojärjestelmän rakennustietojen ylläpitoa koskevat kysymykset voi lähettää VRK:n Tietosisältö-yksikölle osoitteeseen rahu.info(at)vrk.fi.*

*Lisätietoja: ylitarkastaja Auli Hirsjärvi, Henkilöverotuksen ohjaus- ja kehittämisyksikkö, puh. 029 512 5150  sähköposti:* *Auli.Hirsjarvi@vero.fi*

LIITE Kuntien ilmoittamat Verohallinnon tietokannasta puuttuvat rakennukset 2019